УЕФА суперкуп 2018.
УЕФА суперкуп 2018. било је 43. издање УЕФА суперкупа, годишње фудбалске утакмице у организацији УЕФА, у којој учествују шампиони два највећа европска клупска такмичења: Лиге шампиона и Лиге Европе. У мечу су учествовали победници Лиге шампиона 2017/18. и Лиге Европе 2017/18. Суперкуп је био одигран на стадиону А. Ле Кок Арена у Талину у Естонији, 15. августа 2018, и то је било прво европско клупско финале које се одржало у Естонији. Освајач Суперкупа за 2018. годину је Атлетико Мадрид, којем је ово трећа титула у том такмичењу.